หุ้นสหรัฐบวกครั้งแรกรอบ 8 วัน
ดัชนีหุ้นดาวโจนส์ ปิดที่ 11,523.01 จุด เพิ่มขึ้น 291.23 จุด ด้านแนสแดค  ปิดที่ 2,527.34  จุด เพิ่มขึ้น 85.83 จุด
29 ต.ค. 2565

ดัชนีหุ้นดาวโจนส์ ปิดที่ 11,523.01 จุด เพิ่มขึ้น 291.23 จุด ด้านแนสแดค  ปิดที่ 2,527.34  จุด เพิ่มขึ้น 85.83 จุด
ตลาดหุ้นสหรัฐฯวานนี้(28พ.ย.) ปิดบวกเป็นครั้งแรกในรอบ 8 วัน หลังนักลงทุนยินดีต่อความพยายามครั้งล่าสุดในบรรดาผู้นำชาติยุโรปในการแก้วิกฤตหนี้ของภูมิภาค
ดัชนีหุ้นดาวโจนส์ เพิ่มขึ้น 291.23 จุด (2.59 เปอร์เซ็นต์) ปิดที่ 11,523.01 แนสแดค เพิ่มขึ้น 85.83 จุด (3.52 เปอร์เซ็นต์) ปิดที่ 2,527.34 เอสแอนด์พี เพิ่มขึ้น 33.88 จุด (2.92 เปอร์เซ็นต์) ปิดที่ 1,192.55
ขณะที่ราคาน้ำมันปรับขึ้น หลังดอลลาร์อ่อนค่าลงเมื่อเทียบกับยูโรตามความคาดหมายว่าจะมีการปล่อยกู้แก่อิตาลีและความพยายามครั้งใหม่ของเหล่าผู้นำยูโรโซนในการจัดการกับวิกฤตหนี้
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนมกราคม เพิ่มขึ้น 1.44 ดอลลาร์ ปิดที่ 98.21 ดอลลาร์ต่อบาร์เรล หลังจากช่วงหนึ่งของการซื้อขายพุ่งขึ้นไปถึง 100.74 ดอลลาร์ ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 2.60 ดอลลาร์ ปิดที่ 109.00 ดอลลาร์ต่อบาร์เรล